hotchpotch/miracl-hf-unified huggingface dataset:
त्रिलोकी नाथ चतुर्वेदी
त्रिलोकी नाथ चतुर्वेदी ( 18 जनवरी 1929 – 5 जनवरी 2020) कर्नाटक और केरल के राज्यपाल थे।
अवकाश प्राप्त भारतीय प्रशासनिक सेवा के वरिष्ठ अधिकारी चतुर्वेदी 1984 से 1990 तक भारत के नियन्त्रक एवं महालेखापरीक्षक पद पर भी रहे। उन्हें भारत सरकार ने सन् 1990 में पद्म विभूषण से अलंकृत किया।
21 अगस्त 2002 को उन्हें कर्नाटक प्रान्त का राज्यपाल नियुक्त किया गया। सिकन्दर बख्त की मृत्यु के बाद 23 जून 2004 तक उन्हें केरल के राज्यपाल का अतिरिक्त दायित्व भी दिया गया जिसे उन्होंने वखूबी निभाया। कर्नाटक के राज्यपाल के रूप में उन्हें अच्छी लोकप्रियता मिली।
चतुर्वेदी 21 अगस्त 2007 को राज्यपाल के पद से सेवामुक्त हुए। 5 जनवरी 2020 को उनका उत्तर प्रदेश के कन्नोज में निधन हो गया।
प्राकृतिक संख्या
गणित में 1,2,3... इत्यादि संख्याओं को प्राकृतिक संख्याएँ (अंग्रेज़ी: natural numbers) कहते हैं। ये संख्याएँ वस्तुओं को गिनने ("मेज पर 5 किताबें हैं") अथवा क्रम में रखने ("मैंने स्पर्धा में 6वाँ स्थान पाया") के लिए प्रयुक्त होती हैं।
प्राकृतिक संख्याओं के जो गुणस्वभाव भाज्यता से संबंधित हैं।
उनका अध्ययन संख्या सिद्धांत में होता हैं। उदाहरण: अभाज्य संख्याओं का बंटन। विभाजन प्रगणना इत्यादि गणना तथा क्रमीकरण संबंधी समस्याओं का अध्ययन क्रमचय-संचय में किया जाता है।
कुछ लेखक शून्य को भी प्राकृतिक संख्याओं के समुच्चय में गिनते हैं, लेकिन अधिकतर लेखक केवल 1, 2, 3, ... इत्यादि धन संख्याओं को प्राकृतिक संख्याएँ बताते हैं।
गणितज्ञ प्राकृतिक संख्याओं के समुच्चय को N अथवा formula_1 (ब्लॅकबोर्ड बोल्ड का N, यूनिकोड में ह समुच्चय गणनीय तथा अपरिमित है, अर्थात् इसकी गणन संख्या अलिफ़-शून्य formula_2 है।
0 को इस समुच्चय में समाविष्ट किया जा रहा है या नहीं, ये स्पष्ट करने के लिए कभी कभी एक सुपरस्क्रिप्ट या सबस्क्रिप्ट लगा दिया जाता है, जैसे:
0 को प्राकृतिक संख्याओं में न गिनने वाले कुछ लेखक अऋण संख्याओं के समुच्चय {0, 1, 2, 3, ...} को W से दर्शाते हैं। अन्य लेखक धन संख्याओं को स्क्रिप्ट P formula_5 से, शून्य के स्क्रिप्ट Z formula_6 से और ऋण संख्याओं को स्क्रिप्ट N formula_7 से दर्शाते हैं।
समुच्चय सिद्धांतकार अक्सर अऋण संख्याओं को यूनानी अक्षर छोटे ओमेगा formula_8 से दर्शाते हैं।
दिन का समय
दिन का समय (), या कभी-कभी केवल दिन, पृथ्वी के किसी स्थान पर उस समयकाल को कहते हैं जिस दौरान उस जगह पर सूरज की सीधी या प्रतिबिंबित रोशनी पड़े। इसी तरह किसी भी तारे की परिक्रमा कर रहे अन्य ग्रहों पर स्थित जगहों भी दिन का समय वह समय होता है जब वे उस स्थानीय तारे की चमक से रोशन हों। दिन का समय सूर्योदय होने के बाद से सूर्यास्त होने तक चलता है और किसी भी क्षण में पृथ्वी के लगभग आधे हिस्से पर दिन का समय चल रहा होता है। पृथ्वी के घूर्णन (रोटेशन) के कारण, ध्रुवीय क्षेत्रों को छोड़कर, सभी जगहों पर दिन की रोशनी और रात के अँधेरे का सिलसिला दैनिक रूप से चलता रहता है।
द लॉर्ड ऑफ़ द रिंग्स: द रिटर्न ऑफ़ द किंग
द लॉर्ड ऑफ़ द रिंग्स: द रिटर्न ऑफ़ द किंग (अंग्रेजी: "The Lord of the Rings: The Return of the King") २००३ में बनी फंतासी फ़िल्म है जिसका निर्देशन पिटर जैक्सन ने किया है और यह जे. आर. आर. टोल्किन के उपन्यास द रिटर्न ऑफ़ द किंग पर आधारित है। यह २००२ की फिल्म के लिए अगली कड़ी है, . यह फिल्म त्रयी में तीसरे और अंतिम किस्त है।
द्रविड़ विश्वविद्यालय
द्रविड़ विश्वविद्यालय, कुप्पम, चित्तूर जिला, आन्ध्र प्रदेश, भारत में स्थित विश्वविद्यालय है जिसे आन्ध्र प्रदेश सरकार द्वारा एक विधानमण्डल अधिनियम के अन्तर्गत अक्टूबर १९९७ में स्थापित किया गया था जिसे अन्य दक्षिणी राज्यों कर्णाटक, केरल और तमिल नाडु का भी समर्थन प्राप्त था। द्रविड़ विश्वविद्यालय की स्थापना का मुख्य उद्देश्य द्रविड़ भाषा भाषियों की साझी विरासत पर एकीकृत अध्ययन द्वारा उन के बीच एकता की मज़बूत धारणा को सुगम बनाना है।
इस विश्वविद्यालय ने १९९८ से दो विभागों के साथ कार्यारम्भ किया था और अब इसमें २० शैक्षणिक और ६ शोध केन्द्र हैं। ई. ऍस. ऍल. नरसिंहन यहाँ के वर्तमान कुलाधिपति हैं।
विश्वविद्यालय के अब तक के उपकुलपतियों की सूची इस प्रकार है:
कुछ द्राविड़ भाषाओं में विश्वविद्यालय का नाम इस प्रकार है:
वर्ष २००९-२०११ के दौरान विश्वविद्यालय द्वारा दूरस्थ शिक्षार्थियों को ८,००० पीएचडी डिग्रीयाँ प्रदान की गई थी जिसके कारण यह विश्वविद्यालय विवादों के घेरे में आया। सरकार द्वारा इस बात की जाँच के लिए एक समिति गठित की गई जिसने उपकुलपति पर कार्यवाई करने की बात कही। इसके तुरन्त बाद ही एक और विवाद शुरु हो गया क्योंकि उपकुलपति द्वारा अपनी सेवानिवृति से एक दिन पहले स्टाफ़ नियुक्त किया गया था।
एक अन्य विवाद २०१० के दौरान छात्रों के दाखिले को लेकर था जिसके कारण मई २०११ में छात्रों ने विरोध किया और शैक्षणिक भवन में लूटपाट की।
१९६४ ग्रीष्मकालीन ओलंपिक में भारत
भारत ने जापान की राजधानी टोकियो में आयोजित 1964 ग्रीष्मकालीन ओलंपिक में भाग लिया था। इन खेलों में भारत को पुरुष हॉकी स्पर्धा में स्वर्ण पदक मिला था।
१९६८ ग्रीष्मकालीन ओलम्पिक में भारत
भारत ने मेक्सिको की राजधानी में आयोजित १९६८ ग्रीष्मकालीन ओलम्पिक खेलों में भाग लिया था। इन खेलों में भारत को पुरुष फ़ील्ड हॉकी स्पर्धा में कांस्य पदक प्राप्त हुआ था।
फ़ील्ड हॉकी स्पर्धा, पुरुष टीम सदस्य:
१९७२ ग्रीष्मकालीन ओलम्पिक में भारत
भारत ने तत्कालीन पश्चिम जर्मनी में म्यूनिख शहर में आयोजित १९७२ ग्रीष्मकालीन ऑलंपिक्स खेलों में भाग लिया था। इन खेलों में भारत की पुरुष हॉकी टीम में कांस्य पदक प्राप्त किया था। इस ओलिंपिक में भारतीय दल की अगुवाई भारतीय बॉक्सिंग टीम कोच डी. एन. डिवाइन जोन्स ने की।
पुरुष मैदानी हॉकी टीम : हर्मिक सिंह (कप्तान), गोविन बिलिमोगापुत्तास्वामी, चार्ल्स कॉर्नेलियस, मानुएल फ्रेडेरिक, अशोक कुमार, माइकल किंडो, गलेश मोल्लेरापूवय्या, कृष्णमूर्ति पेरुमल, अजीत पाल सिंह, हरबिंदर सिंह, कुलवंत सिंह, मुखबैन सिंह और विरिंदेर सिंह
कुप्पम
कुप्पम (Kuppam) भारत के आन्ध्र प्रदेश राज्य के चित्तूर ज़िले में स्थित एक शहर है।
कुप्पम बंगलौर से १०५ किमी और चेन्नई से २५० किमी दूर है। यह कस्बा ग्रेनाइट की खदानों और ग्रेनाइट प्रकारों के लिए प्रसिद्ध है। कुप्पम ग्रीन नाम इस कस्बे के नाम पर पड़ा है। कुप्पम अब एक शैक्षणिक केन्द्र है जहाँ पर एक अभियान्त्रिकी महाविद्यालय, मॅडिकल कॉलेज और द्रविड़ विश्वविद्यालय है। आन्ध्र के भूतपूर्व मुख्यमन्त्री और तेदपा प्रमुख चन्द्र बाबू नायडू द्वारा चुनाव जीतने के पाद कुप्पम एक जाना-माना स्थान बन गया। चन्द्र बाबू नायडू १९८९ से यहाँ से विधायक हैं।
कुलाधिपति (शिक्षा)
कुलाधिपति किसी महाविद्यालय या विश्वविद्यालय का प्रमुख होता है, जो विश्वविद्यालय का आमतौर पर या तो कार्यकारिणी या आनुष्ठानिक प्रमुख होता है।
अधिकांश राष्ट्रमण्डल देशों में कुलाधिपति विश्वविद्यालय का नाम का प्रमुख होता है। ऐसी स्थितियों में विश्वविद्यालय का मुख्य कार्यकारी अधिकारी उप कुलाधिपति होता है।
नगरीय क्षेत्र
नगरीय क्षेत्र का अर्थ एक ऐसे क्षेत्र से होता है जहाँ पर जनसंख्या घनत्व और मनवीय क्रियाकलाप उस क्षेत्र के आसपास के क्षेत्रों से अधिक होता है। नगरीय क्षेत्र आमतौर पर नगरों, कस्बों, या उपनगरीय विस्तारों को सम्मिलित किया जाता है लेकिन इसमें ग्रामीण क्षेत्रों को सम्मिलित नहीं किया जाता।
नगरीय क्षेत्रों का निर्माण और आगे का विकास नगरीकरण द्वारा किया जाता है। नगरीय क्षेत्र के विस्तार का मापन जनसंख्या घनत्व और अव्यवस्थित फैलाव के विश्लेषण के लिए और नगरीय और ग्रामीण जनसंख्या के निर्धारण के लिए किया जाता है।
चीन में, नगरीय क्षेत्र एक नगरीय जिला, नगर या कस्बा होता है जिसका जनसंख्या घनत्व १,५०० किमी या अधिक होता है। नगरीय जिलों, जिनका जनसंख्या घनत्व इस संख्या से कम है, के लिए केवल उन गलियों, कस्बा स्थलों और बगल के गाँवों को नगरीय जनसंख्या में गिना जाता है।
भारत की २०११ की जनगणना के लिए नगरीय क्षेत्र की परिभाषा इस प्रकार थी:
अमेरिका में नगरीय क्षेत्रों की दो श्रेणियाँ हैं। नगरीयकृत क्षेत्र उस नगरीय क्षेत्र को निर्दिष्ट करता है जहाँ ५०,००० या अधिक लोग निवास करते हैं। पचास हज़ार से कम लोगों वाले क्षेत्रों को नगरीय समूह कहा जाता है। अमेरिका में नगरीय क्षेत्र सबसे पहले १९५० की जनगणना में अंकित किए गए थे, जबकि नगरीय समूह २००० की जनगणना में। अमेरिका में कुल मिलाकर १,३७१ नगरीय क्षेत्र और नगरीय समूह हैं जिनमें १०,००० या अधिक लोग हैं।
विदर्भ हिंदी साहित्य सम्मेलन, नागपुर
परिचय:- यह संस्‍था नागपुर शहर के ह्रदय स्‍थल रानी लक्ष्‍मीबाई चौक पर स्थित है। इसकी दूरी नागपुर रेलवे स्‍टेशन से 2.5 कि.मी.है। नागपुर अंतरराष्‍ट्रीय हवाई स्‍टेशन से यह 8कि.मी. की दूरी पर स्थित है। इसमें वर्षभर हिंदी के प्रयोग प्रसार हेतु कार्यक्रमों का आयोजन किया जाता है। प्रत्‍येक शुक्रवार, रविवार को विविध विषयों परिचर्चाओं का आयोजन किया जाता है।
श्रीधर भास्कर वर्णेकर
डॉ श्रीधर भास्कर वार्णेकर (३१ जुलाई १९१८ - १० अप्रैल २०००) संस्कृत के विद्वान तथा राष्ट्रवादी कवि थे। उनका जन्म नागपुर में हुआ था।
'श्रीशिवपराज्योदयम्' उनकी सर्वाधिक प्रसिद्ध रचना है। इस पर १९७४ में उन्हे साहित्य अकादमी पुरस्कार (संस्कृत) प्रदान किया गया था। यह ६८ सर्गो में वर्णित एक महाकाव्य है। यह पुस्तक संघ लोक सेवा आयोग के सिविल सेवा परीक्षा के लिये निर्धारित संस्कृत साहित्य के पाठ्यक्रम में भी सम्मिलित की गयी है। उनकी दूसरी प्रसिद्ध रचना है - 'संस्कृत वाङ्मय कोश'।
'भारतरत्नशतकम्' तथा 'स्वातन्त्र्यवीरशतकम्' उनकी अन्य रचनाएँ हैं।
डॉ श्रीधर को राष्ट्रपति पुरस्कार, कालिदास सम्मान, बिड़ला फाउण्डेशन का सरस्वती सम्मान आदि प्रदान किये गये। जगद्गुरु शंकराचार्य ने उन्हें 'प्रज्ञाभारती' सम्मान प्रदान किया।
वूडी गथरी
वूडी गथरी (Woody Guthrie) (14 जुलाई 1912 – 3 अक्टूबर 1967)) यूएसए के गायक, गीतकार तथा लोकगायक थे। उन्होने सैंकड़ों राजनैतिक गीतों, लोकगीतों और बालगीतों की रचना की। ऊडरो विल्सन "वूडी" गथरी का जन्म 14 जुलाई 1912 को संयुक्त राज्य अमेरिका के ओकलाहोमा प्रांत के ओकेमा नामक एक छोटे शहर में हुआ था।
थैलोफाइटा
थैलोफाइटा (Thallophyta) पहले पादप जगत के एक प्रभाग (division) के रूप में मान्य था किन्तु अब वह वर्गीकरण निष्प्रभावी हो गया है। थैलोफाइटा के अन्तर्गत कवक, शैवाल और लाइकेन आते थे। कभी-कभी जीवाणु (बैक्टीरिया) और मिक्सोमाइकोटा (Myxomycota) को भी इसमें शामिल कर लिया जाता था। इनके जनन तंत्र अस्पष्ट होते हैं। इसलिये इन्हें क्रिप्टोगैम (cryptogamae) भी कहते हैं।
अब 'थैलोफाइटा' को शैवाल, बैक्टीरिया, कवक, लाइकेन आदि असंगत जीवों का समूह माना जाता है।
इस समूह में वे पादप आते हैं जिनका शरीर सुपरिभाषित (well-differentiated) नहीं होता। (thallus = undifferentiated)। इस समूह के अन्तर्गत आने वाले पादपों को शैवाल कहते हैं जो अधिकांशतः जलीय (aquatic) हैं। (कुछ उदाहरण : Spirogyra, Ulothrix, Cladophora, and Chara)
thallophyta ulava information by karthi language
हरित शैवाल
हरित शैवाल (green algae ; एकबचन: green alga) शैवालों का एक विशाल वर्ग है जिससे 'उच्च पादपों' (embryophytes) का विकास हुआ है। The green algae include unicellular and colonial flagellates, most with two fla photo
९०३७७ सेडना
९०२७७ सेडना (; प्रतीक: ) एक बहुत बड़ी नेप्चून-पार वस्तु है, जो सन् २०१२ में सूर्य से नेप्चून से भी लगभग तीन गुना दूर थी। स्पेक्ट्रोस्कोपी से पता चला है कि सेडना की सतह की संरचना इसी तरह की कुछ अन्य दूसरी नेप्चून-पार वस्तुओं के समान है, जो बड़े पैमाने पर जल, मीथेन और थोलिंस युक्त नाइट्रोजन बर्फ के एक मिश्रण से बनी हुई है। इसकी सतह सौरमंडल में सबसे अधिक लालिमायुक्त सतहों में से एक है। सेडना का ना तो द्रव्यमान ज्ञात है, ना इसका आकार अच्छी तरह से मालूम है और ना ही इसे आई.ए.यु. से एक बौने ग्रह के रूप में औपचारिक मान्यता मिली है, हालांकि कई खगोलविदों द्वारा इसे उनमे से एक माना जाता है।
सूरज के इर्द-गिर्द परिक्रमा करते हुए सेडना की कक्षा (ऑरबिट) बहुत अंडाकार है। अपनी कक्षा में भ्रमण करते हुए यह वर्तमान की अपेक्षा सूर्य से और भी ज्यादा दूर होता है, अपने सूर्योच्य पर यह अनुमानतः ९६० खगोलीय इकाई (नेप्चून से ३२ गुना अधिक दूर) पर होता है, जो इसे दीर्घ-अवधि धूमकेतुओं के अलावा सौरमंडल में ज्ञात अन्य सबसे अधिक दूरी का निकाय बनाता है। सेडना की असाधारण लंबी और दीर्घीभूत कक्षा, पूर्ण होने के लिए अनुमानतः ११,४०० वर्ष लेती है और इसकी सूर्य से सबसे नजदीकी पहुँच ७६ ख.इ. पर है। हीन ग्रह केंद्र वर्तमान में सेडना को बिखरा चक्र में स्थान देती है। बिखरा चक्र उन निकायों का समूह है जिसे नेप्च्यून के गुरुत्वाकर्षण के प्रभाव ने अत्यधिक दीर्घीभूत कक्षाओं में भेजा है। हालांकि, यह वर्गीकरण उम्मीदवारी के लिए लड़ चुका है, जैसा कि सेडना नेप्चून के इतना करीब कभी नहीं आया कि उसके द्वारा बिखरा दिया गया हो, कुछ खगोलविदों के प्रमुख निष्कर्ष है कि यह वास्तव में आंतरिक और्ट बादल का पहले ज्ञात सदस्य है।
बौद्ध स्तूप
yeh bihar me situated hai सांची भारत के मध्य प्रदेश राज्य के रायसेन जिले, में स्थित एक छोटा सा गांव है। यह भोपाल से ४६ कि॰मी॰ पूर्वोत्तर में, तथा बेसनगर और विदिशा से १० कि॰मी॰ की दूरी पर मध्य-प्रदेश के मध्य भाग में स्थित है। यहां कई बौद्ध स्मारक हैं, जो तीसरी शताब्दी ई.पू से बारहवीं शताब्दी के बीच के काल के हैं। सांची में रायसेन जिले की एक नगर पंचायत है। यहीं एक महान स्तूप स्थित है। इस स्तूप को घेरे हुए कई तोरण भी बने हैं। यह प्रेम, शांति, विश्वास और साहस के प्रतीक हैं। सांची का महान मुख्य स्तूप, मूलतः सम्राट अशोक महान ने तीसरी शती, ई.पू. में बनवाया था
रतनपुर (भोजपुर)
रतनपुर, भारत के बिहार राज्य के भोजपुर जिला का एक गाँव है।
शुक्रवार व्रत कथा
यह उपवास सप्ताह के पाचवे दिन शुक्रवार को रखा जाता है।
महिन्द्रा XUV500
महिन्द्रा XUV500 एक स्पोर्ट्स यूटिलिटी वाहन (एसयूवी) है जो भारतीय ऑटोमोबाइल कम्पनी महिन्द्रा एण्ड महिन्द्रा लिमिटॅड द्वारा निर्मित है। इसे सितम्बर 2011 में लॉंच किया गया था और जून से 2012 से XUV500 भारत में 19 शहरों में उपलब्ध थी।
रूसी लोग
रूसी लोग (रूसी भाषा: русские, रुस्किये) एक पूर्वी स्लाव जातीय समूह है जो मूल रूप से रूस का निवासी है। रूसी लोग रूसी भाषा बोलते हैं और ज़्यादातर रूस और उसके पड़ोसी देशों में रहते हैं। राष्ट्रीयता के नज़रिए से रूस के सभी नागरिकों को भी कभी-कभी रूसी कहा जाता है हालाँकि उनमें से बहुत से रूसी जाति के नहीं होते हैं, मसलन तातार लोग, निव्ख़ लोग और चरकस लोग। २०१० की जनगणना के अनुसार रूस के ८१% लोग रूसी जाति के थे। दुनिया भर में रूसी जाति के लोगों की कुल आबादी १३.३ करोड़ अनुमानित की गई है।
मॉस्को में भारत का दूतावास
मॉस्को में भारत का दूतावास भारत का रूसी महासंघ में राजनयिक मिशन है। यह रूस की राजधानी मॉस्को के तागांसकी जिले में 6 वोरोंसोवो पोल पर स्थित है।
विलियम कैम्लर
विलियम फ्रांसिस कैम्लर, (9 मई 1860 - 6 अगस्त 1890) बुफैलो, न्यूयॉर्क का एक सजायाफ्ता हत्यारा था और दुनिया का पहला व्यक्ति था जिसे बिजली की कुर्सी का उपयोग कर मृत्युदंड दिया गया था।
लूथेरन धर्म से संबंधित विलियम कैम्लर का जन्म फिलाडेल्फिया, पेनसिल्वेनिया संयुक्त राज्य अमेरिका, में हुआ था। उसके माता पिता दोनों जर्मनी से आये आव्रजक थे और दोनों शराबी थे। इसकी माता की मृत्यु बहुतअधिक शराब पीने और पिता की मृत्यु शराब पीने के बाद हुये एक झगडे में लगी चोट से हुये संक्रमण के कारण हो गयी थी।
कैम्लर ने अपनी पत्नी टिली ज़िग्लर की हत्या 29 मार्च 1889 को कुल्हाड़ी से काट कर दी थी और जिसके लिए उसे न्यूयॉर्क के ऑबर्न कारागार में विद्युतधारा द्वारा मौत की सजा सुनाई गयी थी। कैम्लर के वकीलों ने अपील की, कि बिजली द्वारा मृत्युदंड एक क्रूर और असामान्य सज़ा थी। जॉर्ज वेस्टिंगहाउस, जो कि प्रत्यावर्ती धारा को विद्युत पारेषण का मानक रूप बनाने के पक्षधर थे ने उसकी इस अपील का समर्थन किया। कैम्लर की यह अपील विफल रही, क्योंकि कुछ हद तक थॉमस अल्वा एडीसन जो कि विद्युतापूर्ति को दिष्ट धारा के द्वारा पारेषित किये जाने के समर्थक थे, ने उसकी अपील का विरोध किया था। ऐसा माना जाता है कि एडीसन, बिजली की कुर्सी के प्रचार के द्वारा आम जनता तक यह संदेश पहुंचाना चाहते थे कि, प्रत्यावर्ती धारा का उपयोग खतरनाक है।
आन्ध्र प्रदेश के राज्यपालों की सूची
आन्ध्र प्रदेश के राज्यपाल नामक इस सूची में वर्ष १९५३ से आन्ध्र प्रदेश के राज्यपालों के नाम हैं। आन्ध्र प्रदेश के राज्यपाल का आधिकारिक निवास राजभवन है जो राज्य की राजधानी विजयवाड़ा में स्थित है।
चूल
कब्ज़ा, कुलाबा, चूल या द्वारसन्धि () एक ऐसे बेयरिंग को कहते हैं जो दो ठोस वस्तुओं से जुड़ा हो और एक को दूसरे के सम्बन्ध में घूमने दे। उदाहरण के लिए अक्सर किसी दरवाज़े को कब्ज़े के साथ ही दीवार से जोड़ा जाता है और वह उस कब्ज़े पर घुमाकर ही खोला और बंद किया जाता है। जीवविज्ञान में भी कब्ज़े देखे जाते हैं, मसलन घुटना और शरीर के कई अन्य जोड़ कब्ज़ों का काम करते हैं। ध्यान दें कि हालांकि हर क़ब्ज़े को आजकल कुलाबा कहा जाता है, यह वास्तव में एक फन्दा हुआ करता था जिसमें दरवाज़े के एक तरफ़ लगा किल्ला डाला जाता था, जिसपर दरवाज़ा घूम सकता था।
क्रिप्टोगैम
क्रिप्टोगैम (cryptogam ; वैज्ञानिक नाम : CryptogamaeKriptogaims phanerogams ke vibhodo ko samjhiye in hndi उन पादपों (व्यापक अर्थ में, साधारण अर्थ में नहीं) को कहते हैं जिनमें प्रजनन बीजाणुओं (spores) की सहायता से होता है। ग्रीक भाषा में 'क्रिप्टोज' का अर्थ 'गुप्त' तथा 'गैमीन' का अर्थ 'विवाह करना' है। अर्थात् क्रिप्टोगैम पादपों में बीज उत्पन्न नहीं होता।
क्रिप्टोगैम को कभी-कभी 'थैलोफाइटा', 'निम्न पादम' (lower plants), तथा 'बीजाणु पादप' (spore plants) आदि अन्य नामों से भी जाना जाता है। क्रिप्टोगैम समूह पुष्पोद्भिद (Phanerogamae या Spermatophyta) समूह के 'विलोम समूह' है। क्रिप्टोगैम में शैवाल (algae), लाइकेन (lichens), मॉस (mosses) और फर्न (ferns) आते हैं।
एक समय क्रिप्टोगैम को पादप जगत में एक समूह के रूप में मान्यता थी। कार्ल लिनियस ने पादपों के अपने वर्गीकरण में सम्पूर्ण पादप जगत को २४ वर्गों में बाँटा था जिसमें से एक 'क्रिप्टोगैमिया' था जिसको पुनः चार गणों में विभाजित किया गया था - शैवाल, मस्सी (Musci) या ब्रायोफाइट, फिलिसेस या फर्न तथा कवक।
आधुनिक वर्गिकी ने क्रिप्टोगैम को पादप जगत में स्थान नहीं दिया है क्योंकि समझा गया कि क्रिप्टोगैम कई असंगत समूहो का जमघट मात्र है। वर्तमान वर्गिकी के अनुसार क्रिप्टोगैम में आने वाले केवल कुछ पादपों को ही पादप जगत में स्थान दिया गया है, सभी को नहीं। विशेषतः कवक (फंजाई) को एक अलग जगत के रूप में स्वीकार किया गया है और उन्हें पादपों के बजाय जन्तुओं का निकट सम्बन्धी माना जाता है। इसी प्रकार कुछ शैवालों को अब जीवाणुओं का सम्बन्धी मान लिया गया है।
शैवाल तो पर्णहरितयुक्त क्रिप्टोगैम हैं। जो क्रिप्टोगैम पर्णहरित रहित हैं, उन वर्गों के नाम हैं : जीवाणु अथवा बैक्टीरिया (Bacteria), विषाणु या वाइरस और कवक या फंगी (Fungi) हैं।
बैक्टीरिया - इसको शाइज़ोमाइकोफाइटा या शाइज़ोमाइकोटा समूह में रखा जाता है। ये अत्यंत सूक्ष्म, लगभग छह या सात माइक्रॉन तक लंबे होते हैं। ये मनुष्यों के लिये हितकर और अहितकर दोनों प्रकार के होते हैं।
वाइरस - वाइरस (Virus) बैक्टीरियों से बहुत छोटे होते हैं। सूक्ष्म से सूक्ष्म सूक्ष्मदर्शियों से भी ये देखे नहीं जा सकते। इनकी छाया का अध्ययन इलेक्ट्रॉन सूक्ष्मदर्शियों द्वारा किया जाता है, जो इनके आकार को 5,000 गुना बढ़ा देते हैं। ये भी पौधों, जंतुओं तथा मनुष्यों में नाना प्रकार की बीमारियाँ पैदा करते हैं।
मिक्सोमाइसीटीज़ (Myxomycetes) - यह भी एक छोटा सा पर्णहरित रहित समूह है। इनके शरीर के चारों ओर दीवार प्राय: नहीं के बराबर ही होती है। ये लिबलिबे होते हैं। इनके कुछ उदाहरण डिक्टिओस्टीलियम (Dictyostelium), प्लैज़मोडियम (Plasmodium) इत्यादि हैं।इन उपगणों को आजकल और ऊँचा स्थान दिया जाने लगा है। फाइकोमाइसीटीज़वाले फफूंद के बीच की दीवार नहीं होती और ये सीनोसिटिक कहलाते हैं। ऐस्कोमाइसीटीज़ भी छोटे फफूंद हैं। यीस्ट (yeast) से दवाइयाँ बनती हैं और शराब बनाने में इसका योग अत्यावश्यक है।
यह एक बड़ा, लगभग 16,00 जातियों का गण है। ये पेड़ की छाल अथवा चट्टान पर अधिक उगते हैं तथा शैवाल और कवक दोनों से मिलकर बनते हैं। इनके तीन रूप हैं :
Bina seed ke hote he
बिजली की कुर्सी
बिजली की कुर्सी, या वैद्युतासन एक युक्ति है जिसका उपयोग किसी अपराधी को बिजली द्वारा मृत्युदंड देने में किया जाता है। इस युक्ति का अविष्कार संयुक्त राज्य अमेरिका में थॉमस एडीसन के कर्मचारियों द्वारा किया गया था। इसके प्रयोग में मृत्युदंड पाने वाले व्यकि को व्यक्ति को एक विशेष रूप से निर्मित लकड़ी की कुर्सी पर बाँध कर उसके शरीर से इलेक्ट्रोड के माध्यम से बिजली प्रवाहित की जाती है। इसका उपयोग आज तक केवल संयुक्त राज्य अमेरिका और फिलीपींस में किया गया है। फिलीपींस में इसका पहला प्रयोग 1924 में किया गया था जब वो अमेरिकी कब्जे में था, जबकि इसका अंतिम उपयोग 1976 में किया गया था।
ऐतिहासिक रूप से, बिजली की कुर्सी के उपयोग में एक बार जब अपराधी व्यक्ति को कुर्सी से बाँध देते थे, तब इलेक्ट्रोड के माध्यम से उसके शरीर से प्रत्यावर्ती धारा के विभिन्न वोल्टता और अवधि वाले कई चक्र प्रवाहित किये जाते थे, ताकि व्यक्ति के आंतरिक अंगों जिनमें मस्तिष्क भी शामिल है, को घातक नुकसान पहुँचे। बिजली का पहला झटका तत्काल बेहोशी और मस्तिष्क मृत्यु के लिए डिजाइन किया गया था, जबकि दूसरा झटका महत्वपूर्ण अंगों को घातक क्षति पहुँचाने के लिए डिजाइन किया गया था। अक्सर व्यक्ति के हृदय की अत्यधिक वैद्युत उत्तेजना उसकी मौत का कारण बनती है।
राज़क
राज़क या हॉप () या ह्युमुलस () पृथ्वी के उत्तरी गोलार्ध (हेमिस्फ़ेयर) के समशीतोष्ण (टेम्परेट) इलाक़ों में उगने वाला एक फूलदार पौधा है। यह '​कैनाबेसीए' () जीववैज्ञानिक कुल का एक सदस्य है, जिसमें भांग और खरक भी शामिल हैं। राज़क की ह्युमुलस लुप्युलस जाति के शंकुनुमा मादा फूलों को उनके स्वाद और गंध के लिए प्रयोग किया जाता है, विशेषकर बियर (शराब) बनाने के लिए।
राज़क एक लता के रूप में उगता है और इसकी मोटी टहनियों के सख़्त बाल इसे दीवार और अन्य वस्तुओं पर चढ़ने में मदद करते हैं। इसकी ऊपरी लताएँ सर्दियों में सूखकर मर जाती हैं और बसंत में यह फिर नई हरी लताएँ उगाता है जो पास की हर वस्तु पर लिपट-लिपटकर ऊपर की ओर उगती हैं। अगर इसे सहारा मिले तो यह २ मीटर से १५ मीटर तक की ऊँचाई तक उग सकती है। इसके पत्ते लम्बे और चौड़े होते हैं और उनका आकार लगभग पान के पत्ते जैसा लगता है, हालांकि उनके किनारे सीधे होने की बजाए वज्रनुमा होते हैं। राज़क का एक पौधा या तो नर होता है या मादा। मादा पौधे के फूलों का प्रयोग बियर बनाने में लिया जाता है। बीज पैदा करने के लिए नर फूलों से मादा फूलों तक पराग का पहुँचना ज़रूरी होता है। बियर बनाने के लिए मादा पौधों को नर पौधों से दूर रखा जाता है क्योंकि बीज बनने से मादा फूलों का स्वाद बदल जाता है। पारंपरिक रूप से इस पौधा का प्रयोग औषधियों में भी किया जाता है।
साधारण राज़क
साधारण राज़क या साधारण हॉप () '​कैनाबेसीए' () जीववैज्ञानिक कुल के राज़क (ह्युमुलस) वंश की एक जाति है। इसके मादा और नर पौधे अलग होते हैं और मादा पौधे के शंकुनुमा फूलों का प्रयोग बियर बनाने में किया जाता है, जिसे वह स्वाद और ख़ुशबू प्रदान करते हैं, हालांकि इनसे कुछ कड़वाहट भी आ जाती है। इन फूलों का सार कीटाणु-नाशक भी होता है और उस से पेयों को संरक्षित भी किया जाता है। यह विश्व के समशीतोष्ण (टेम्परेट) इलाक़ों में लता के रूप में उगता है और भारत में यह हिमाचल प्रदेश और उत्तराखंड में उगाया जाता है।
संरक्षक
संरक्षक या परिरक्षी () ऐसे प्राकृतिक या मानवकृत रसायन को कहते हैं जिसे कुछ मात्रा में डालने से खाना, औषधि, रंग, लकड़ी, जीववैज्ञानिक वस्तुएँ व अन्य चीजें कीटाणुओं के प्रभाव या अनचाहे रासायनिक बदलाव से ख़राब होने से सुरक्षित की जाती हैं।
आर्यभट की ज्या सारणी
आर्यभट द्वारा रचित आर्यभटीय में दिये गये २४ संख्याओं का समुच्चय आर्यभट की ज्या-सारणी (Āryabhaṭa's sine table) कहलाता है। आधुनिक अर्थ में यह कोई गणितीय सारणी (टेबुल) नहीं है जिसमें संख्याएँ पंक्ति व स्तम्भ के रूप में विन्यस्त (arranged) हों।
परम्परागत अर्थों में यह त्रिकोणमिति में प्रयुक्त ज्या फलन (sine function) के मानों की सूची भी नहीं है बल्कि यह ज्या फलन के मानों के प्रथम अन्तर (first differences) है। इसी लिये इसे 'आर्यभट की ज्या-अन्तर सारणी" (Āryabhaṭa's table of sine-differences) भी कहा जाता है।
आर्यभट की यह सारणी, गणित के इतिहास में, विश्व की सबसे पहले रचित ज्या-सारणी है।
आर्यभटीय का निम्नांकित श्लोक ही आर्यभट की ज्या-सारणी को निरूपित करता है: उपरोक्त श्लोक कूट रूप में है। आर्यभटीय में ही इसकी सहायता से ज्या-मान निकालने की विधि भी बतायी गयी है। इस विधि का उपयोग करके जो मान प्राप्त होते हैं वे नीचे की सारणी में दिये गये हैं।
आर्यभटीय के 'गणितपाद' नामक अध्याय में ज्या-सारणी की गणना की विधि बतायी गयी है।
बाबू गुलाब सिंह
अमर शहीद क्रांतिकारी बाबू गुलाब सिंह एक भारतीय स्वतंत्रता सेनानी थे, जिनका जन्म उत्तर प्रदेश के इलाहाबाद जनपद के तरौल (तारागढ़) गाँव में हुआ था। पेशे से वें तालुकेदार थे।अवध क्षेत्र प्रतापगढ़ और प्रयाग में सन १८५७ की भारतीय स्वतंत्रता संग्राम में इनकी भूमिका अहम् रही।
प्रतापगढ़ (उत्तर प्रदेश) विकास खंड मानधाता से लगभग आठ किलोमीटर दक्षिण वेदों में वर्णित बकुलाही नदी के तट पर बसा ग्रामसभा तरौल अपने सीने में एक महान क्राँतिकारी का इतिहास छिपाए हुए हैं। स्वतंत्रता आंदोलन के दौरान वर्ष १८५७ के गदर में तरौल (तारागढ़) के तालुकदार महान क्रांतिकारी बाबू गुलाब सिंह ने अंग्रेजो के दांत खट्टे करे दिये थे। बाबू गुलाब सिंह एवं उनके भाई बाबू मेदनी सिंह की वीरता की गाथा आज भी लोग भूल नहीं पाए है।
तरौल के तालुकेदार बाबू गुलाब सिंह ने अंग्रेजी सेना के छक्के छुड़ा दिए थे। अंग्रेजी सेना छितपालगढ़ से तारागढ़ पर चढ़ाई की तो बाबू गुलाब सिंह व उनके भाई बाबू मेदनी सिंह ने हफ्तों तक अंग्रेजों से लोहा लिया। हालाकि उन्हें मालूम था कि अंग्रेजी सेना के सामने लड़ना मौत के मुँह में जाना है, फिर भी भारत के सपूतों ने अंतिम समय तक किले के समीप अंग्रेजी सेना को फटकने नहीं दिया। जब इलाहाबाद से लखनऊ अंग्रेजी सैनिक क्रांतिकारियों के दमन के लिए जा रहे थे। तब उन्होंने अपनी निजी सेना के साथ मान्धाता क्षेत्र के कटरा गुलाब सिंह के पास बकुलाही नदी पर घमासान युद्ध करके कई अंग्रेजों को मार डाला था। बकुलाही का पानी अंग्रेजों के खून से लाल हो गया था। मजबूर होकर अंग्रेजी सेना को वापस लौटना पड़ा था। हालांकि इस लड़ाई में किले पर फिरंगी सैनिकों ने उनके कई सिपाही व उनकी महारानी को गोलियों से भून डाला था। मुठभेड़ में बाबू गुलाब सिंह गंभीर रूप से घायल हुए थे। उचित इलाज के अभाव में तीसरे दिन वह अमर गति को प्राप्त हो गए। ऐसे महान क्रांतिकारी की न तो कहीं समाधि बन पाई और न ही उनकी यादगार में स्मारक ही। क्षेत्र के लोगों को अपने वीर योद्धा पर आज भी फक्र है। क्रांतिकारी बाबू गुलाब सिंह ने पौराणिक नदी बकुलाही के किनारे एक गाँव की स्थापना की थी, जो की वर्तमान में उन्हीं के नाम पर "कटरा गुलाब सिंह" के नाम से जाना जाता है। इनके भाई बाबू मेदनी सिंह ने नगर पंचायत कटरा मेदनीगंज की स्थापना की थी। उनके नाम पर बसाई गई कटरा गुलाब सिंह बाजार के लोग अब भी उनकी छाया महसूस करते हैं।
राजभवन (आन्ध्र प्रदेश)
राजभवन हैदराबाद भारत के आन्ध्र प्रदेश राज्य के राज्यपाल का आधिकारिक निवास है। यह राज्य की राजधानी हैदराबाद के सोमजीगुदा नामक इलाके में स्थित है।
राजभवन का डिज़ाइन और निर्माण १९३८ में एक फ़्रान्सीसी वास्तुकार द्वारा हैदरबाद के अन्तिम निज़ाम मीर ओस्मान अली खान के राजत्व के दौरान किया था। इसे "शाह मंज़िल" के नाम से जाना जाता था और यह "शाहज़ोर जुंग" का निवास था।
छत्तीसगढ़ के राज्यपालों की सूची
छत्तीसगढ़ के राज्यपाल नामक इस सूची में छत्तीसगढ़ के राज्यपालों के नाम हैं। छत्तीसगढ़ के राज्यपाल का आधिकारिक निवास राजभवन है जो राज्य की राजधानी रायपुर में स्थित है।
राजभवन (छत्तीसगढ़)
राजभवन रायपुर भारत के छत्तीसगढ़ राज्य के राज्यपाल का आधिकारिक आवास है। यह राज्य की राजधानी रायपुर में स्थित है। छत्तीसगढ़ के वर्तमान राज्यपाल आनंदी बेन पटेल हैं।
टेकनपुर
टेकनपुर (Tekanpur) भारत के मध्य प्रदेश राज्य के ग्वालियर ज़िले में स्थित एक नगर है।
इस शहर में सीमा सुरक्षा बल अकादमी भी स्थित है, जहां बीएसएफ (केंद्रीय सशस्त्र पुलिस बल) सहायक कमांडेंट और के उप-निरीक्षक (सब-इन्स्पेक्टर) ट्रेनिंग लेते हैं। यह ग्वालियर से 32 किलोमीटर तथा डबरा से लगभग दस किमी की दूरी पर स्थित है| यहाँ से राष्ट्रीय मार्ग एन एच 75 निकला हुआ है।
टेकनपुर पर स्थित है। इसकी औसत ऊंचाई 190 मीटर (623 फ़ीट) है।
भारत की जनगणना, टेकनपुर की जनसंख्या 12,819 बताती है, जिसमें पुरुष आबादी का 67% और महिलाएँ 33% हैं। टेकनपुर की औसत साक्षरता दर 78% है, जो राष्ट्रीय औसत से अधिक है: पुरुष साक्षरता 87% है, और महिला साक्षरता 60% है। टेकनपुर में, 13% आबादी 6 साल से कम उम्र की है।
अरुणाचल प्रदेश के राज्यपालों की सूची
अरुणाचल प्रदेश का राज्यपाल भारत के अरुणाचल प्रदेश के राज्यपाल को कहते हैं जो भारत के राष्ट्रपति का प्रतिनिधि और राज्य का संज्ञात्मक प्रधान होता है। राज्यपाल की नियुक्ति राष्ट्रपति द्वारा पाँच वर्ष की अवधि के लिए की जाती है। राज्य के वर्तमान राज्यपाल बी.डी.मिश्रा हैं। राज्यपाल का आधिकारिक आवास राजभवन है जो राज्य की राजधानी ईटानगर में स्थित है।
राजभवन (अरुणाचल प्रदेश)
राजभवन ईटानगर भारत के अरुणाचल प्रदेश राज्य के राज्यपाल का आधिकारिक आवास है। यह राज्य की राजधानी ईटानगर में स्थित है। अरुणाचल प्रदेश के वर्तमान राज्यपाल [बी डी मिश्रा ]] हैं।
इस राजभवन की नींव स्वर्गीय श्री के. ए. ए. राजा द्वारा १७ अप्रैल १९७७ को रखी गई थी जो उस अरुणाचल प्रदेश के लॅफ़्टिनॅण्ट गवर्नर थे।
लवणमृदोद्भिद
लवणमृदोद्भिद (= लवण + मृद + उद्भिद / halophyte) उन पादपों को कहते हैं जो उच्च लवणतायुक्त जल में पैदा होते एवं विकास कर पाते हैं। साल्ट मार्स घास (salt marsh grass) इसका एक उदाहरण है।
अपेक्षाकृत बहुत कम पादप लवनम्रिदोद्भिद की श्रेणी में आते हैं (अनुमानतः केवल २%)। अधिकांश पादप 'ग्लाइकोफाइट' (glycophytes) की श्रेणी में आते हैं तथा लवण (नमक) से उनको बहुत हानि पहुंचती है।
जयदेव (गणितज्ञ)
जयदेव ९वीं शताब्दी के भारतीय गणितज्ञ थे। उन्होने चक्रवाल विधि को और अधिक उन्नत बनाया। चक्रवाल विधि के बारे में हर्मन हंकेल (Hermann Hankel) का कथन है कि यह विधि संख्या सिद्धान्त के क्षेत्र में अट्ठारहवीं शती में लाग्रेंज के पहले खोजी गयी 'सबसे सुन्दर' चीज है। जयदेव ने सांयोजिकी (combinatorics) के क्षेत्र में भी महत्वपूर्ण कार्य किया है।
जयदेव ने चक्रवाल विधि का उपयोग करते हुए निम्नलिखित समीकरण का सबसे पहले सम्पूर्ण हल प्रस्तुत किया।
उनका हल यह था-
ध्यातव्य है कि यह समस्या अपनी कठिनाई के लिये कुख्यात है और यूरोप में विलियम ब्राउन्कर 1657–58 में जाकर इसका हल निकाल पाये थे।
सद्रत्नमाला
सद्रत्नमाला (= सद् + रत्नमाला = 'सच्चे रत्नों की माला') शंकर वर्मन द्वारा सन् १८१९ में संस्कृत में रचित खगोल और गणित का ग्रन्थ है। शंकर वर्मन केरलीय गणित सम्प्रदाय के खलोगशास्त्री एवं गणितज्ञ थे।
यद्यपि इस ग्रन्थ की रचना के समय तक पश्चिमी गणित और ज्योतिषशास्त्र भारत में भी पहुंच गया था, तथापि यह ग्रन्थ पूर्णतः उसी पारम्परिक शैली में लिखी गयी है जिसमें केरल गणितीय सम्प्रदाय के गणितज्ञ लिखते आ रहे थे। शंकर वर्मन ने इस ग्रन्थ का विस्तृत भाष्य भी लिखा जो मलयालम में है।
यह पुस्तक ६ प्रकरणों (अध्याय) में विभक्त है जिनमें कुल २१२ श्लोक हैं।
प्रकरण १ : अंकों के नाम दिए हैं ; योग, घटाना, गुणा, भाग, वर्ग करना, वर्गमूल निकालना, घन करना तथा घनमूल निकालने के कुल ८ संक्रियाओं की परिभाषा की गैइ है।
प्रकरण २ : इस अध्याय में मापन की विभिन्न इकाइयाँ (समय की इकाइयाँ, कोण, चान्द्र-दिवस, ग्रह एवं तारे, पंचांग, लम्बाई, धान्य (grain) के भार, मुद्रा (money) तथा दिशाएँ)
प्रकरण ३ : त्रैराशिक नियम (rule of three) की परिभाषा, पंचांग एवं इसके अवयवों की गणना
प्रकरण ४ : चाप तथा ज्या (arcs and sines) और खगोलीय मापनों एवं गननाओं में इनका उपयोग
प्रकरण ५ : छाया, ग्रहण, व्यतिपात, retrograde motion of the planets and apses of the moon.
प्रकरण ६ : निश्चित कालावधि के बाद खगोलीय नियतांकों के मान को संस्कारित (revision) करने की आवश्यकता, परहित-करण का वर्णन
खरक
खरक या खर्ग या खिर्क या रोकू () एक पतझड़ी वृक्ष है जो २० से २५ मीटर तक उग सकता है। यह रेतीली ज़मीन में और समशीतोष्ण (टेम्परेट) इलाक़ों में तेज़ी से उगता है। इसका निवास क्षेत्र भारत, पाकिस्तान, तुर्की, बाल्कन क्षेत्र, इटली और फ़्रांस है, हालांकि यह दुनिया की अन्य जगहों पर भी फैल गया है। इसे पंजाबी भाषा में ब्रमजी और कश्मीरी भाषा में ब्रिमिज भी कहा जाता है। यह पेड़ छाया में नहीं उग सकता और केवल सूरज की सीधी रोशनी में ही पनपता है। भारत में यह हिमालय के मंझले क्षेत्रों में तो उगता ही है, लेकिन साथ ही साथ दिल्ली जैसे क्षेत्रों में भी मिलता है, हालांकि कुछ जीववैज्ञानिकों के अनुसार या वृक्ष दिल्ली की गर्मियों को नहीं झेल सकता और वहाँ मिलने वाला पेड़ 'सेल्टिस ऑस्ट्रालिस' () जाति का नहीं बल्कि उस से मिलती-जुलती 'सेल्टिस टेट्रान्ड्रा' () जाति का है।
यह एक सुन्दर पेड़ है और सूखा व बारिश दोनों सहन कर लेता है, इसलिए इसे अक्सर सजावटी कारणों से लगाया जाता है। इसका छोटा और मीठा फल कच्चा खाया जा सकता है और पकाया भी जा सकता है। इसके पत्तों और फलों का उबाला देकर छाना गया पानी पेट के दर्द, दस्तों और स्त्रियों में मासिक धर्म से सम्बंधित शिकायतों के लिए लाभदायक माना जाता है। वृक्ष की छाल से एक पीला रंग भी उपलब्ध होता है। इसकी लकड़ी सख़्त​ और टिकाऊ होती है और इसकी टहनियों को कुछ बूढ़े लोग चलने की छड़ियों के लिए भी प्रयोग करते हैं।
वेण्वारोह
वेण्वारोह (= वेणु + आरोह ; शाब्दिक अर्थ : 'बाँस पर चढ़ना') संगमग्राम के माधव (१३५०-१४२५) द्वारा संस्कृत में रचित  एक खगोलीय गन्थ है। इस गन्थ में ७४ श्लोक हैं। इस ग्रन्थ में लगभग प्रत्येक आधे घण्टे बाद चन्द्रमा की सही स्थिति की गनना करने की विधि बतायी गयी है। इस विधि का नाम 'वेण्वारोह' या 'बाँस पर चढ़ना' इसलिये सार्थक है क्योंकि यह विधि बाँस पर चढ़ने के समान ही एक-एक चरण में समान दूरी तय करते हुए ऊपर ही ऊपर ले जाती है।
पतझड़ी
पतझड़ी या पर्णपाती () ऐसे पौधों और वृक्षों को कहा जाता है जो हर वर्ष किसी मौसम में अपने पत्ते गिरा देते हैं। उत्तर भारत में तथा समशीतोष्ण (टेम्परेट) क्षेत्रों में यह शरद ऋतु में होता है, जिस कारण उस मौसम को 'पतझड़' भी कहा जाता है। अन्य क्षेत्रों में कुछ वृक्ष अपने पत्ते गर्मी के मौसम में खो देते हैं। ये वन उन क्षेत्रों में पाए जाते हैं जहाँ वर्षा ७० सेमी से २०० सेमी तक होती है. अक्सर ये पत्ते गिरने से पहले सूखकर लाल, पीले या भूरे हो जाते हैं जो कई प्रदेशों में यह सांस्कृतिक रूप से महत्वपूर्ण है और कला व साहित्य में अक्सर दर्शाया जाता है। शहतूत, अनार, आँवला, भूर्ज, शीशम, अंजीर, कुंबी, सेब,बाँस, साल और अमलतास पतझड़ी पेड़ों के कुछ उदहारण हैं।
ऐसे अपर्णपाती वृक्ष जिनपर वर्षभर पत्ते लगे रहते हैं, सदाबहार वृक्ष कहलाते हैं। पर्णपाती वन में सिंह,जिराफ़, बाइसन जैसे जानवर पाये जाते है।
करणपद्धति
करणपद्धति (शाब्दिक अर्थ : 'करने का तरीका') संस्कृत में रचित एक ज्योतिष तथा गणित का ग्रन्थ है। इसकी रचनाकार केरलीय गणित सम्प्रदाय के ज्योतिषी-गणितज्ञ पुदुमन सोम्याजिन् हैं। इस ग्रन्थ की रचना का समय अभी भी अनिश्चित बना हुआ है। यह गन्थ संस्कृत श्लोकों के रूप में रचित है। इसमें दस अध्याय हैं। इस ग्रन्थ के छठे अध्याय में गणितीय नियतांक पाई (π) तथा त्रिकोणमितीय फलनों ज्या, कोज्या तथा व्युस्पर्शज्या (inverse tangent) का श्रेणी के रूप में प्रसार दिया हुआ है।
करणपद्धति का ६ठा अध्याय गणितीय दृष्टि से अत्यन्त महत्वपूर्ण है। इस अध्याय में π के लिए अनन्त श्रेणी दी गयी है। त्रिकोणमितीय फलनों के लिए भी अनन्त श्रेणियाँ दी गयीं है। ये श्रेणियाँ तन्त्रसंग्रह में भी दी गयीं हैं और युक्तिभाषा में इनकी उपपत्ति भी दी गयी है।
श्रेणी-१
पहली श्रेणी निम्नलिखित श्लोक में वर्णित है-
इसका गणितीय रूपान्तर निम्नलिखित है-
श्रेणी-२
एक अन्य श्रेणी इस श्लोक में वर्णित है-
इसको गणित की भाषा में इस प्रकार लिख सकते हैं-
श्रेणी-३
निम्नलिखित श्लोक में π के लिए एक तीसरी श्रेणी वर्णित है-
इसका गणितीय रूप यह होगा-
निम्नलिखित श्लोक में ज्या (Sine) और कोज्या (cosine) फलनों का अनन्त श्रेणी प्रसार दिया गया है।
इसका गणितीय अनुवाद यह है-
और अन्ततः, निम्नलिखित श्लोक इन्वर्स टैन्जेन्ट का अननत श्रेणी प्रसार प्रदान करता है-
इसका गणितीय रूप से लेखन इस प्रकार कर सकते हैं-
शेखर दत्त
शेखर दत्त भारत के छत्तीसगढ़ राज्य के राज्यपाल रहे। इसके पहले वह भारतीय प्रशासनिक सेवा के अधिकारी के रूप में भारत सरकार के रक्षा मंत्रालय में सचिव के पद से सेवानिवृत्त हुए। दत्त भारतीय प्रशासनिक सेवा की १९६९ बैच के मध्य प्रदेश कैडर के अफसर है। वह भारतीय थलसेना में शॉर्ट सर्विस कमीशन अधिकारी रहे एवं १९७१ के भारत-पाक युद्ध में शौर्य के लिए उन्हें सेना पदक से भी नवाजा गया। दत्त मध्य प्रदेश सरकार के आदिम जाति और अनुसूचित जाति कल्याण, स्कूल शिक्षा, खेल एवं युवा कल्याण विभागों में प्रमुख सचिव रहने के साथ ही विभिन्न पदों पर अपनी सेवाएँ दे चुके हैं। उन्हें भारत सरकार के स्वास्थ्य एवं परिवार कल्याण मंत्रालय में आयुर्वेद, योग व प्राकृतिक चिकित्सा, यूनानी, सिद्ध एवं होम्योपैथी ("आयुष") विभाग का सचिव नियुक्त किया गया था।
भारतीय खेल प्राधिकरण के महानिदेशक के रूप में दत्त ने २००३ नवम्बर में हैदराबाद, भारत में आयोजित हुए प्रथम एफ्रो-एशियाई खेलों की मेजबानी में भूमिका निभाई। बाद में वह रक्षा उत्पादन विभाग में संयुक्त सचिव बने एवं अंततः सन् २००५ में भारत के रक्षा सचिव का पदभार ग्रहण किया। जुलाई २००७ में शेखर दत्त सेवानिवृत्त हुए। इसके तुरंत पहले उन्हें दो वर्ष के लिए राष्ट्रीय सुरक्षा उप-सलाहकार का कार्यकाल मिला।
राजभवन (असम)
राजभवन गुवाहाटी भारत के असम राज्य के राज्यपाल का आधिकारिक आवास है। यह राज्य की राजधानी गुवाहाटी में स्थित है। असम के वर्तमान राज्यपाल जानकी बल्लभ पटनायक हैं।
अविभाजित असम का राजभवन जो शिलॉंग में स्थित है लगभग एक सदी पूर्व निर्मित किया गया था। यह भारत के सबसे उत्कृष्ट राजभवनों में से एक था।
लेकिन १९७२ में असम के विभाजन के पश्चात मेघालय एक अलग राज्य बनाया गया और शिलॉंग को नए राज्य की राजधानी बनाया गया। इस कारण असम के लिए उसकी राजधानी गुवाहाटी में एक नए राजभवन निर्माण की आवश्यकता थी। नए राज्य मेघालय के अस्तित्व में आने के एक दशक तक असम और मेघालय का एक ही राज्यपाल होता था जो शिलॉंग में आवासित था। गुवाहाटी सर्किट हाउस के कुछ कमरों को समान राज्यपाल के असम दौरे पर आने के दौरान ठहरने के लिए स्थाई रूप से आरक्षित किया गया था। लेकिन इस व्यवस्था को सन्तोषजनक नहीं माना गया और यह निर्णय लिया गया कि असम के राज्यपाल के लिए एक नया राजभवन गुवाहाटी में निर्मित किया जाएगा। लागत कम करने के लिए एक सादगीपूर्ण राजभवन १९८० में निर्मित किया गया। पर चूँकि दोनों राज्यों का राज्यपाल अभी भी एक ही था और जो अधिकतर शिलॉंग में आवासित था इसलिए नए राजभवन का उपयोग गवर्नर कैम्प के रूप में अधिक होता था। वर्ष १९८९ से असम का अपना अलग राज्यपाल होना आरम्भ हुआ। गुवाहाटी में राजभवन निर्मित करने के पीछे कारण था खारगुली से ब्रह्मपुत्र नदी का सुरम्य दृश्य और पहले से ही बने हुए राजभवन को विकसित करने में लगने वाला कम खर्च। असम का स्थाई राजभवन अपने वर्तमन स्थल पर तब अस्तित्व में आया।
राजभवन (भोपाल)
राजभवन भोपाल भारत के मध्य प्रदेश राज्य के राज्यपाल का आधिकारिक आवास है। यह राज्य की राजधानी भोपाल में स्थित है। श्री मंगुभाई पटेल मध्य प्रदेश की वर्तमान राज्यपाल हैं जो 8 जुलाई 2021 को राज्यपाल नियुक्त हुए थे।
स्वामी रंगनाथानन्द
स्वामी रंगनाथानन्द (1908-2005) रामकृष्ण संघ के एक हिन्दु संन्यासी थे। उनका पूर्व नाम शंकरन कूट्टी था। वे रामकृष्ण मिशन के तेरहवीँ संघध्यक्ष बने थे। स्वामी रंगनाथानन्द का जन्म 15 दिसम्वर,1908 को केरल प्रान्त के त्रिक्कूर गाँव में हुआ था। उनका पूर्व नाम शंकरन कूट्टी था। 1926 में रामकृष्ण के पार्षद स्वामी शिवानन्द से वे मंत्रदीक्षा लाभ किये। 17 साल की उम्र में वे रामकृष्ण संघ में योगदान दिया।
केविन माइकल रिचर्डसन
केविन माइकल रिचर्डसन (अंग्रेजी: Kevin Michael Richardson) एक अमेरिकी अभिनेता और आवाज अभिनेता है। वह अच्छी तरह से 1990 के दशक के आरंभ के बाद से उसकी आवाज काम की एक विस्तृत विविधता के लिए जाना जाता है।
एक प्रतिष्ठित प्रशिक्षित अभिनेता और एक देशी दा ब्रोंक्स, न्यूयॉर्क, रिचर्डसन 1 केवल आठ अमेरिकी उच्च विद्यालय 'कला "कला '82" के लिए नेशनल फाउंडेशन के लिए चयनित छात्रों के रूप में मान्यता प्राप्तकार्यक्रम. इस का एक परिणाम के रूप में वह सिरैक्यूज़ विश्वविद्यालय और एक जगह पर एक पीबीएस विशेष सम्मानित देर निर्देशित जॉन हौसेमन एक छात्रवृत्ति अर्जित
रिचर्डसन आमतौर पर खलनायक उसकी गहरी और शक्तिशाली आवाज के कारण पात्रों को चित्रित किया गया है।
रिचर्डसन ने मई 2006 में अपनी पत्नी मोनिका से शादी कर ली. उनके दो बच्चे हैं।
ज़थुरा (फिल्म)
ज़थुरा: एक अंतरिक्ष साहसिक (अंग्रेज़ी: Zathura: A Space Adventure) या ज़थुरा (अंग्रेज़ी: Zathura) एक 2005 कल्पना विज्ञान कथा फिल्म जॉन अव्रेऔ द्वारा निर्देशित और जुमांजी के लेखक क्रिस वैन अल्ल्स्बुर्ग शिथिल सचित्र पुस्तक ज़थुरा पर आधारित ह। पुस्तक के विपरीत, इस फिल्म को कोई जुमांजी सामग्री शामिल है और किसी भी जुमांजी घटनाओं का उल्लेख नहीं है। फिल्म बॉक्स ऑफिस पर बम होने के बावजूद एक महत्वपूर्ण सफलता थ।
डैनी और वाल्टर हमेशा झगड़ा कर रहे हैं। अक्सर एक पिता बनने के लिए संघर्ष। की तरह है कि दो लोगों को तुच्छ से झगड़ा हुआ था। डैनी एलेवेटर कि घर के तहखाने में सुराग में छिपा हुआ था। यह वाल्टर करने के लिए मिला है, डैनी तहखाने में नीचे कर दिया गया होगा। डैनी एक बोर्ड खेल है कि वहाँ ज़थुरा कहते पाया। वाल्टर जगह पर ले जाएं, डैनी है कि करने के लिए एक साथ करने के लिए जा रहा है। लेकिन वाल्टर के लिए है नहीं करना चाहती है। ज़थुरा की प्रेरणा मुड़ें, डैनी बटन धक्का होगा. तो कार्ड बाहर आया, इसकी सामग्री के रूप में एक ही बात है मैं वास्तव में क्या हुआ है। क्या होगा अगर वहाँ एक जगह थी घर से बाहर देखो. या आप पृथ्वी सुरक्षित रूप से वाल्टर और डैनी लौट सकते हैं?
बीजपत्र
बीजपत्र (, अर्थ: बीज-पत्ता) बहुत से पौधों के बीज का एक महत्वपूर्ण भाग होता है। बीज के अंकुरण होने पर यही बीजपत्र विकसित होकर पौधे के पहले पत्तों का रूप धारण कर सकते हैं। वनस्पति शास्त्र में फूलदार (सपुष्पक या आवृतबीजी) पौधों का वर्गीकरण बीज में मौजूद बीजपत्रों की संख्या के आधार पर ही किया जाता है। एक बीजपत्र वाली जातियों को 'मोनोकॉट​' (, एकबीजपत्री) और दो बीजपत्र वाली जातियों को 'डायकॉट' (, द्विबीजपत्री) कहा जाता है। इनके अलवा बिना फूल वाले 'अनावृतबीजी' (, अर्थ: नग्न बीज) कहलाए जाने वाले पौधों के बीजों में (जिनमें चीड़ जैसे कोणधारी शामिल हैं) २ से लेकर २४ बीजपत्र हो सकते हैं।
आवृतबीजी वृक्षों व पौधों में मोनोकॉट​ और डायकॉट का अंतर उन पौधों के रूप में बहुत दिखाई देता है:
प्रमोद तिवारी
प्रमोद तिवारी (जन्म: १६ जुलाई,१९५१) एक भारतीय कांग्रेसी नेता और पूर्व राज्यसभा सांसद थे उत्तर प्रदेश में स्थित प्रतापगढ़ जनपद के रामपुर खास चुनाव क्षेत्र का प्रतिनिधित्व करते हैं। प्रमोद तिवारी का जन्म 16 जुलाई 1951 में हुआ। प्रमोद तिवारी की एजुकेशनल क्वॉलिफिकेशन बीएससी और एलएलबी है।
रामपुर खास विधानसभा क्षेत्र के लिए अब तक हुए 12 चुनावों में 10 बार कांग्रेस प्रमोद तिवारी का कब्जा रहा है। वर्ष 1980 में कांग्रेस नेता प्रमोद तिवारी ने इस सीट पर पहली बार जीत का झंडा गाढ़ा तो उसके बाद कांग्रेस ने आज तक किसी दल को खाता नहीं खोलने दिया। इससे पहले दो बार निर्दलीय उम्मीदवार के रूप में तेजभान सिंह निर्वाचित हुएथे।
लगातार आठ चुनाव जीतकर रिकार्ड बनाने वाले प्रमोद तिवारी को घेरने के लिए वर्ष 2007 में समाजवादी पार्टी ने विज्ञात सिंह को रामपुर खास से चुनाव मैदान में उतारा था लेकिन प्रमोद ने उन्हें 30 हजार से ज्यादा मतों से हराया।
प्रमोद तिवारी रामपुर खास सीट से 9 बार लगातार जीत चुके हैं। प्रमोद तिवारी इस सीट से पहली बार 1980 में जीते थे। प्रमोद तिवारी 1984 से 1989 के बीच 2 बार राज्य मंत्री बने। प्रमोद प्रतापगढ़ में कई कॉलेजों के अध्यक्ष हैं। प्रतापगढ़ की रामपुरखास सीट से लगातार नौ विधानसभा चुनाव जीतकर गिनीज बुक में अपना नाम दर्ज कराने वाले प्रमोद तिवारी पिछले दो दशक से कांग्रेस विधायक दल के नेता रहे हैं।
वर्तमान में वें राज्यसभा सदस्य हैं। रामपुर खास से प्रमोद तिवारी लगातार ९ बार चुनाव जीत चुके हैं। इनका नाम गिनीज बुक ऑफ़ वर्ल्ड रिकॉर्ड में दर्ज किया गया है। एक दल, एक क्षेत्र और एक चुनाव चिह्न के साथ नौ बार जीतने का रिकार्ड। वैसे नौ बार जीतने का रिकार्ड भाजपा नेता ऊदल के नाम भी है, लेकिन वे लगातार नहीं जीते थे।
उत्तर प्रदेश के इलाहाबाद में दो दिन पहले कांग्रेस महासचिव राहुल गांधी की रैली के दौरान समाजवादी पार्टी (सपा) कार्यकर्ता की पिटाई के आरोप में नामजद वरिष्ठ कांग्रेसी नेता प्रमोद तिवारी ने बुधवार को कहा कि यह कार्रवाई राजनीतिक विद्वेष के तहत की गई है।
प्रमोद तिवारी ने पत्रकारों को बताया कि जो युवक सुरक्षा घेरा तोड़कर राहुल गांधी को काले झंडे दिखाने पहुंचे थे उनके खिलाफ सरकार ने कोई कार्रवाई नहीं की, उलटे दो केंद्रीय मंत्रियों सहित कांग्रेस के चार नेताओं के खिलाफ ऐसी धाराओं में मुकदमा दर्ज कर दिया जैसे कि वे पेशेवर और खूंखार अपराधी हों। तिवारी ने यह भी कहा कि इससे मालूम होता है कि यह कार्रवाई सुनियोजित एवं राजनीतिक विद्वेष के तहत की गई है।
उल्लेखनीय है कि सपा से जुड़े युवा नेता की शिकायत पर इलाहाबाद के झूसी थाने में १७ नवम्बर २०११ रात प्रमोद तिवारी के अलावा केंद्रीय मंत्री जितिन प्रसाद, आर.पी.एन. सिंह व विधायक नसीब पठान के खिलाफ भारतीय दंड संहिता (आईपीसी) की विभिन्न धाराओं के तहत मुकदमा दर्ज किया गया।
भास्कर प्रथम का ज्या सन्निकटन सूत्र
भारत के महान गणितज्ञ भास्कर प्रथम ने अपने 'महाभास्करीय' नामक ग्रंथ में त्रिकोणमितीय फलन ज्या य (Sin x) का मान निकालने का एक परिमेय व्यंजक दिया है। यह पता नहीं है कि भास्कर ने यह सन्निकटन सूत्र कैसे निकाला होगा। किन्तु गणित के अनेकों इतिहासकारों ने अपने-अपने अनुमान लगाये हैं कि भास्कर ने यह सूत्र किस प्रकार निकाला होगा। यह सूत्र सुन्दर एवं सहज है तथा इसके द्वारा Sin x का पर्याप्त शुद्ध मान प्राप्त होता है।
महाभास्करीय में आठ अध्याय हैं। सातवें अध्याय के श्लोक १७, १८ और १९ में उन्होने sin x का सन्निकट मान (approximate value) निकालने का निम्नलिखित सूत्र दिया है- इस सूत्र को उन्होने आर्यभट्ट द्वारा दिया हुआ बताया है। इस सूत्र से प्राप्त ज्या य के मानों का आपेक्षिक त्रुटि 1.9% से कम है। (अधिकतम विचलन formula_2 जो formula_3 पर होता है।)
भूतसंख्या पद्धति
भूतसंख्या पद्धति संख्याओं को शब्दों के रूप में अभिव्यक्त करने की एक प्राचीन भारतीय पद्धति है जिसमें ऐसे साधारण शब्दों का प्रयोग किया जाता है जो किसी निश्चित संख्या से संबन्धित हों। यह पद्धति प्राचीन काल से ही भारतीय खगोलशास्त्रियों एवं गणितज्ञों में प्रचलित थी। यहाँ 'भूत' का अर्थ है - 'सृष्टि का कोई जड़ या चेतन, अचर या चर पदार्थ या प्राणी'।
उदाहरण के लिये संख्या २ के लिये 'नयन' का उपयोग भूतसंख्या का एक छोटा सा उदाहरण है। नयन (= आँख) २ से सम्बन्धित है क्योंकि मानव एवं अन्य अधिकांश प्राणियों की दो आँखें होती हैं। इसी प्रकार 'पृथ्वी' शब्द का उपयोग १ (एक) के लिये किया जा सकता है।इसका अर्थ है- "9 x 10 व्यास वाले वृत्त की परिधि 2872433388233होगी।"
तन्त्रयुक्ति
तंत्रयुक्ति (६०० ईसा पूर्व) रचित एक भारतीय ग्रन्थ है जिसमें परिषदों एवं सभाओं में शास्त्रार्थ (debate) करने की विधि वर्णित है। वस्तुतः तंत्रयुक्ति हेतुविद्या (logic) का सबसे प्राचीन ग्रन्थ है। इसका उल्लेख चरकसंहिता, सुश्रुतसंहिता, अर्थशास्त्र ग्रन्थ आदि में भी मिलता है। किन्तु इसका सर्वाधिक उपयोग न्यायसूत्र एवं उसके भाष्यों में हुआ है। सुश्रुतसंहिता के उत्तरतंत्र में कहा गया है कि युक्तितंत्र की सहायता से कोई अपनी बात मनवा सकता है और विरोधी के तर्क को गलत सिद्ध कर सकता है।
तन्त्रयुक्ति एक उपकरण है जो किसी ग्रन्थ की रचना करते समय अत्यन्त उपयोगी होता है। निम्नलिखित श्लोक तन्त्रयुक्ति के ज्ञान का महत्व प्रतिपादित करता है-
चरकसंहिता में ३६ तंत्रयुक्तियाँ गिनाई गयीं हैं।
अष्टांगहृदय में भी इन ३६ तन्त्रयुक्तियों को गिनाया गया है। सुश्रुतसंहिता के ६५वें अध्याय में ३२ तन्तयुक्तियाँ गिनायी गयीं हैं। अर्थशास्त्र के १५वें अधिकरण में चाणक्य ने ३२ तन्त्रयुक्तियाँ गिनायीं हैं। वे कहते हैं कि उनके इस ग्रन्थ को समझने के लिए ये ३२ तन्त्रयुक्तियाँ बहुत उपयोगी हैं। कौटिल्य द्वारा गिनायी गयीं ३२ तन्त्रयुक्तियाँ अधिकांशतः सुश्रुत द्वारा गिनाए गये ३२ तन्त्रयुक्तियों से बहुत मिलतीं हैं।
सत श्री अकाल
सत श्री अकाल () पंजाबी भाषा में प्रयुक्त एक अभिवादन है और इसका अधिकतर उपयोग सिखमत के अनुयाईयों द्वारा और कुछ पंजाबी हिन्दुओं द्वारा भी किया जाता है। इसका अर्थ इस प्रकार है सत यानी सत्य, श्री एक सम्मानसूचक शब्द है और अकाल का अर्थ है समय से रहित यानी ईश्वर इसलिए इस वाक्यांश का अनुवाद मोटे तौर पर इस प्रकार किया जा सकता है, "ईश्वर ही अन्तिम सत्य है"।
सत श्री अकाल का उपयोग लगभग सभी सिखों द्वारा एक-दूसरे का अभिवादन करने के लिए किया जाता है, क्योंकि सिखों के दसवें गुरु द्वारा यह जयकारा सिखों को दिया गया था, "बोले सो निहाल, सत श्री अकाल"। इसका अर्थ है कि जो व्यक्ति यह कहेगा कि ईश्वर ही अन्तिम सत्य है उसपर चिकालिक ईश्वर का आशीर्वाद रहेगा।
सिखों द्वारा पूरे विश्व में एक-दूसरे का अभिवादन करने के लिए इस पद का उप्योग किया जाता है, भले ही उनकी भाषा जो भी हो। उदाहरणस्वरूप जैसे अमेरिका में रह रहे दो अंग्रेज़ी भाषी सिख जो केवल अंग्रेज़ी ही बोलते हैं एक-दूसरे का अभिवादन करने के लिए "सत श्री अकाल" बोल सकते हैं। यह उक्ति पंजाबी भाषा में एकमात्र औपचारिक अभिवादन है।
भारतीय सेना की तीन पलटनें (रेजीमेण्ट), पंजाब रेजीमेण्ट, सिख रेजीमेण्ट और सिख लाइट इन्फ़ेण्ट्री इस वाक्यांश का उपयोग रणनाग के लिए करती हैं। ये तीनों पलटनें संप्रतीक रूप से पंजाबी और सिख हैं और इस रणनाद को अक्सर बॉलीवुड चलचित्रों में चित्रित किया जाता है। यह भारतीय सेना के सर्वाधिक चित्रित रणनादों में से एक है।
https://www.gkhindiwale.com/2020/05/Bole-So-nihal-sat-shri-akal-arth.html?m=1
निरंकार
निरंकार (; से) का अर्थ है बिना आकार का और इसका उपयोग सिखों की पवित्र पुस्तक गुरु ग्रन्थ साहिब में ईश्वर को उद्घृत करने के लिए किया गया है।
शंकरनारायण
शंकरनारायण (840 – 900 ई) भारत के खगोलशास्त्री एवं गणितज्ञ थे। वे राजा स्थाणु रविवर्मन के दरबार में थे। ऐसे प्रमाण मिलते हैं कि उन्होने केरल के कोडुनगल्लुर में भारत की प्रथम एक वेधशाला स्थापित की थी। लघुभास्करीयविवरण उनकी सबसे प्रसिद्ध रचना है जो भास्कर प्रथम की लघुभास्करीय का भाष्य है। (लघुभास्करीय भी आर्यभट प्रथम की रचनाओं पर आधारित है।) लघुभास्करीयविवरण की रचना ७९१ शक संवत (८६९ ई) में की गयी थी।
शंकरनारायण खगोलशास्त्री एवं गणितज्ञ गोविन्दस्वामी के शिष्य थे।
लघुभास्करीयविवरण की मुख्य विशेषता यह है कि इसमें संख्याओं को दशमलव आधारित स्थानीय मान पद्धति के साथ-साथ कटपयादि पद्धति में भी लिखा गया है। इसमें आर्यभट प्रथम द्वारा दी गयीं अधिकांश गणितीय विधियाँ दी गयी हैं, जैसे कि अनिर्धार्य समीकरण by = ax ± c (a, b, c पूर्णांक हैं) का पूर्णांक हल निकालकर उसका उपयोग खगोलीय समस्याओं के समाधान में किया गया है। इसमें 'कूटकार' नामक भारतीय विधि का प्रयोग किया गया है।
अनिर्धार्य समीकरण
जिस समीकरण के अनन्त हल हों उसे अनिर्धार्य समीकरण (indeterminate equation) कहते हैं। जैसे, 2x = y एक सरल अनिर्धार्य समीकरण है। अनिर्धार्य समीकरणों को हल करने के लिये कुछ और प्रतिबन्ध (शर्तें) दी जानी चाहिये।जहाँ a, b, c और P पूर्णांक हैं (और P किसी पूर्णांक का वर्ग नहीं है) तो उपर्युक्त दोनों समीकरण अनिर्धार्य हैं। ऊपर दिया गया दूसरा समीकरण पेल का समीकरण (Pell's equation) कहलाता है। किन्तु भारत में इस तरह के समीकरणों को 'वर्ग-प्रकृति' कहते थे। ब्रह्मगुप्त ने पेल से १००० वर्ष पहले इसके हल की विधि बतायी थी। इनके हल के लिये ब्रह्मगुप्त ने दो प्रमेयिकाओं (लेम्माज) की खोज की थी जिन्हें 'भावना' कहा गया है।
जिब्राल्टर संग्रहालय
जिब्राल्टर संग्रहालय इतिहास व संस्कृती का राष्ट्रिय संग्रहालय है जो जिब्राल्टर में ब्रिटिश विदेशी क्षेत्र के मध्य में स्थित है। १९३० में उस काल के जिब्राल्टर के गवर्नर, जनरल सर अलेक्जेंडर गौड्ले द्वारा स्थापित इस संग्रहालय में रॉक ऑफ़ जिब्राल्टर से जुडी कई वर्षों पुरानी वस्तुएँ संभाल कर राखी गई है। संग्रहालय में १४वि शताब्दी में बने मूरिश स्नानगृह के अवशेष भी संभल कर रखे गए हैं। संग्रहालय के अध्यक्ष १९९१ से प्रोफ़ेसर क्लाइव फिन्लेसन है।
जिब्रल्टेरियन सांस्कृतिक इतिहास को समर्पित कमरे.
जिब्राल्टर के इतिहास पर बनी फ़िल्म
द रॉक को चिन्ह के रूप में समर्पित कमरे, जिनमे हरक्यूलिस के खम्बों से लेकर आज के फोनेशियन और कर्थागेनीयन संग्रह शामिल है।
जिब्राल्टर के प्राकृतिक इतिहास को समर्पित कमरे.
राजभवन (उत्तर प्रदेश)
राजभवन लखनऊ भारत के उत्तर प्रदेश राज्य के राज्यपाल का आधिकारिक आवास है। यह राज्य की राजधानी लखनऊ में स्थित है। आनंदीबेन पटेल उत्तर प्रदेश की वर्तमान राज्यपाल हैं। प्रदेश का लखनऊ स्थित राजभवन लगभग २०० वर्ष पुराना है।
इस राजभवन नाम पहले कोठी हयात बक्श हुआ करता था और इस इमारत का खाका मेजर जनरल क्लॉड मार्टिन ने तैयार किया था।
१७९८ में नवाब असफ़-उद-दौला के निधन के बाद ईस्ट इण्डिया कम्पनी द्वारा सदात अली खान को नया शासक नियुक्त किया गया। नए शासक ने क्लॉड मार्टिन द्वारा निर्मित भवन को पसन्द किया गया और उसकी इच्छानुसार कोठी के निर्माण का काम क्लॉड मार्टिन ने अपने हाथो में लिया। क्लॉड मार्टिन ने इस कोठी को अपना आवास बनाया और इस इमारत का उपयोग उसने अपने सुरक्षा गार्डों और शस्त्रागार की सुरक्षा के लिए किया।
भारत की स्वतन्त्रता से पूर्व कोठी हयात बक्श को आगरा और अवध का संयुक्त प्रान्त के राज्यपाल का सरकारी आवास घोषित किया गया। स्वतन्त्रता के पश्चात इसका नामकरण राजभवन किया गया।
राजभवन (ओडिशा)
राजभवन भुवनेश्वर भारत के ओडिशा राज्य के राज्यपाल का आधिकारिक आवास है। यह राज्य की राजधानी भुवनेश्वर में स्थित है। मुरलीधर चन्द्रकान्त भण्डारे ओडिशा के वर्तमान राज्यपाल हैं।
ओडिशा में एतिहासिक रूप से तीन राजभवन रहे हैं: पुरी में ग्रीष्मकालीन रेज़ॉर्ट, कटक का लाल बाग महल और भुवनेश्वर का मुख्य राजभवन।
राजभवन (कर्णाटक)
राजभवन बंगलौर भारत के कर्णाटक राज्य के राज्यपाल का आधिकारिक आवास है। यह राज्य की राजधानी बंगलौर में स्थित है। हन्सराज भारद्वाज कर्णाटक के वर्तमान राज्यपाल हैं।
राजभवन (केरल)
राजभवन त्रिवेन्द्रम भारत के केरल राज्य के राज्यपाल का आधिकारिक आवास है। यह राज्य की राजधानी त्रिवेन्द्रम में स्थित है। ऍच. आर. भारद्वाज केरल के वर्तमान राज्यपाल हैं।
राजभवन (गुजरात)
राजभवन गाँधीनगर भारत के गुजरात राज्य के राज्यपाल का आधिकारिक आवास है। यह राज्य की राजधानी गाँधीनगर में स्थित है। ओम प्रकाश कोहली गुजरात के वर्तमान राज्यपाल हैं।
३० रोक
३० रोक (३० पत्थर, यहाँ एक इमारत के पते के रूप में उलेखित) एक हास्य अमेरिकी टीवी प्रोग्राम है। इसे टीना फे ने एनबीसी (NBC) के लिए बनाया था। इस प्रोग्राम का नाम एन.बी.सी. चैनल के मुख्यालय ३० रोकरफेल्लर प्लाज़ा पे आधारित है जो की न्यूयॉर्क नगर में है। इस धारावाहिक की शुरुवात सन २००६ में हुई थी वह अब तक इसके ६ हिस्सों में १२२ भाग प्रसारित हो चुके है। इस धारावाहिक की लोकप्रियता की वजह से इसे दुनिया भर में विभिन् टीवी चनेलो ने दुबारा सीधे इंग्लिश या वहाँ की स्थानीय भाषाओं में प्रसारित किया है। फिलहाल इसे भारत में स्टार वर्ल्ड पे प्रसारित किया जाता है।
वैस्टसाइड
वैस्टसाइड () औबेरियन प्रायद्वीप और यूरोप के दक्षिणी छोर पर भूमध्य सागर के प्रवेश द्वार पर स्थित स्व-शासीब्रिटिश विदेशी क्षेत्र जिब्राल्टर में स्थित एक नगरीय क्षेत्र है। यह क्षेत्र रॉक ऑफ़ जिब्राल्टर के पश्चिमी ढलानों के बीच और जिब्राल्टर की खाड़ी (बे ऑफ़ जिब्राल्टर) के पूर्वी तट पर स्थित है। जिब्राल्टर की 98 प्रतिशत से भी अधिक आबादी इसी नगरीय क्षेत्र में निवास करती है।
वैस्टसाइड कुल छह आवासीय क्षेत्रों में विभाजित है: नगर क्षेत्र (टाउन एरिया), उत्तरी जिला (नोर्थ डिस्ट्रिक्ट), दक्षिण जिला (साउथ डिस्ट्रिक्ट), ऊपरी नगर (अपर टाउन), सैंडपिट्स और रिक्लेमेशन एरिया। इन आवासीय क्षेत्रों की क्रमशः आबादी है: 3,588, 4,116, 4,257, 2,805, 2,207 और 9,599।